Radionica “Ukrasimo uspomene – drveni okviri”
2026-05-27 17:00 - 18:30 (Europe/Zagreb) | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Aktivnosti do kraja svibnja se nastavljaju u Centru za djecu, mlade i obitelj Dubrovnik, a posvećene su kreativnom stvaralaštvu u suradnji s dragim partnerima!

27. svibnja OD 17h u CDMOD TUP (poviše Love Bara) najavljujemo radionicu “Ukrasimo uspomene – drveni okviri” – Izrada i ukrašavanje okvira za slike uz korištenje raznih materijala pod vodstvom Monike Lolić Pustić i Ars Lignuma, obrta za konzerviranje i restauriranje umjetnina.

Besplatna je za sve polaznike u dobi od 8 do 12 godina, ali uz obveznu prijavu na linku u nastavku: https://forms.fillout.com/t/repUJbFGcbus

Radionica Art studio Kantunić
2026-05-21 16:00 - 17:30
21. svibnja u 16h u CDMOD TUP (poviše Love Bara) održat će se slikarska radionica Art studio Kantunić pod vodstvom Giovanne Kličan, a prijave su dostupne na linku: https://forms.fillout.com/t/2TuV2BZThtus

Radionica "Bubnjajmo zajedno u boje"
2026-05-20 17:00 - 18:30
20. svibnja u 17h u CDMOD TUP (poviše Love Bara) održat će se “Bubnjajmo zajedno u boje” – izražavanje kroz zvuk i boju pod vodstvom Monike Lolić Pustić i Ars Lignuma, obrta za konzerviranje i restauriranje umjetnina. Prijave su otvorene na linku https://forms.fillout.com/t/kxqSoEuZ5Gus

Predavanje "Senzorni čuvari: Kako tata pomaže mami da ostane 'ukopčana'"
2026-05-10 18:00 - 19:00
Najavljujemo interaktivne radionice za roditelje u svibnju uz SI pedagoginju Barbaru Gjurović. Prvo predavanje je uz Majčin dan 10. svibnja s početom u 18h na temu “Senzorni čuvari: Kako tata pomaže mami da ostane ‘ukopčana’ (preporuka za dolazak oba roditelja, mamu i tatu )”. Prostor održavanja je CDMOD TUP (poviše Love Bara).

Informirajte se kako tata može postati ‘senzorni filter’ koji smiruje kaos i vraća mir u dom – ne zato što „pomaže“, nego zato što razumije ulogu u svojoj obitelji. Dođite zajedno, no nije obavezno.

Razgovaramo kako se međusobno „resetirati“ i ostati povezani i kad je dan najteži. Prijave su obavezne na linku: https://forms.fillout.com/t/sBjH8FVNDqus

Grad Dubrovnik

Ciklus radionica "Priprema za školu 2026."
2026-04-27 17:00 - 18:00
Udruga edukacijskih rehabilitatora Dubrovačko-neretvanske županije eDUreh u suradnji s Centrom za djecu, mlade i obitelj Dubrovnik te financijsku podršku Dubrovačko-neretvanske županije organizira ciklus radionica “Priprema za školu 2026.” za djecu školske obveznike u pedagoškoj godini 2026./2027. (djeca koja su do 1.4.2026. napunila 6 godina)
U Centru za djecu, mlade i obitelj Dubrovnik (TUP, prostorije iznad Love bara) tijekom svibnja i lipnja edukacijski rehabilitatori s višegodišnjim iskustvom u odgoju i obrazovanju djece održati će ciklus radionica poticanja znanja i vještina koje su potrebne djetetu za polazak u školu. Radionice će se odvijati intenzitetom 1x tjedno (ponedjeljkom) u trajanju do 90min u maloj socijalizacijskoj grupi kroz multi-modalne aktivnosti i igre.
Minimalan broj djece je 6, a maksimalan 10.
Prednost pri odabiru polaznika radionica imaju djeca koja nisu pohađala redovne odgojno-obrazovne ustanove i programe u predškolskom uzrastu te ona koja su dobila preporuku za dodatan rad od strane stručnih suradnika prilikom procjene za upis u školi.
Obavijest o prijemu u skupinu za radionice dobiti ćete po obavljenim prijavama.
❗️Prijave traju do subote 25.04.2026. u 12.00 , a prijaviti se možete putem linka u opisu profila❗️
Radionice su BESPLATNE za sve sudionike.
Ciklus radionica započinje RODITELJSKIM SASTANKOM u ponedjeljak 27.04.2026. u 17.00-18.00h u Centru za djecu, mlade i obitelj Dubrovnik (TUP, prostorije iznad Love bara) gdje će roditelji dobiti sve detaljne informacije uz kratko predavanje i smjernice kako podržati dijete pri značajnoj životnoj prekretnici – početku školovanja.
Radujemo se zajedničkom učenju i druženju!
Udruga eDUreh

Festival znanosti 2026
2026-04-24 16:00 - 20:00, 2026-04-23 13:00 - 14:30, 2026-04-22 16:00 - 19:00, 2026-04-21 16:00 - 19:00, 2026-04-20 16:00 - 17:30
Od 20. do 25. travnja 2026. godine održava se Festival znanosti, čija je ovogodišnja tema energija. Glavni organizator programa u Dubrovniku je Sveučilište u Dubrovniku, dok su partneri u realizaciji Zajednica tehničke kulture Dubrovačko-neretvanske županije i Zajednica tehničke kulture Grada Dubrovnika.

Sudjelovanje na svim radionicama je besplatno, ali je potrebna prijava putem obrasca: https://docs.google.com/…/1FAIpQLSefmgg…/viewform

U sklopu Festivala znanosti Zajednice tehničke kulture Grada Dubrovnika i Dubrovačko-neretvanske županije i njihove članice (Informatički klub Futura, Maritimo Recycling i Aeroklub Nimbus) održat će raznovrsne radionice:

Radionica “Reciklirana munja – izrada privjesaka na temu energije” – ponedjeljak 20. travnja u 16:00 sati u Centru za reciklažu plastike u TUP-u, Ulica Sv. Križa 3 (za učenike od 5. do 8. razreda osnovne škole i učenike 1. razreda srednje škole)
Radionica LEGO jednostavni i motorni strojevi – utorak 21. travnja u 16:00 i 17:30 sati u Centar za djecu, mlade i obitelj Dubrovnik (za učenike osnovnih škola)
Radionica Logički graditelji – srijeda 22. travnja u 16:00 i 17:30 sati u Centru za djecu, mlade i obitelj Dubrovnik (za predškolce i učenike nižih razreda osnovne škole)
Predavanje „Besplatna energija iz zraka: kako jedrilice varaju gravitaciju” – četvrtak 23. travnja u 13:00 sati na Sveučilištu u Dubrovniku, Ćira Carića 4, dvorana B25 (za učenike 7. i 8. razreda osnovne škole te učenike srednjih škola) – nije potrebna prijava
Radionica Mali inženjeri – petak 24. travnja u 16:00 i 18:00 sati u Centru za djecu, mlade i obitelj Dubrovnik (za učenike od 5. do 8. razreda osnovne škole i učenike 1. razreda srednje škole)

Festival znanosti nacionalna je manifestacija usmjerena na popularizaciju znanosti, poticanje dijaloga između znanstvene zajednice i javnosti te jačanje svijesti o važnosti znanstvenih istraživanja i obrazovanja.

#festivalznanosti #festivalznanosti2026 #fz2026 #energija

"Usrksna čarolija" - radionica oslikavanja drvenih jaja
2026-04-01 17:00 - 18:30
1. travnja u 17h u CDMOD TUP (poviše Love Bara) održat će se “Usrksna čarolija” – radionica oslikavanja drvenih jaja pod vodstvom Monike Lolić Pustić i Ars Lignuma, obrta za konzerviranje i
restauriranje umjetnina. Besplatne prijave su otvorene na linku https://forms.fillout.com/t/bZ9cbTRwSSus

Slikarske radionice Art studio Kantunić
2026-03-31 17:00 - 18:30, 2026-03-30 17:00 - 18:30
30. & 31. ožujka u CDMOD TUP (poviše Love Bara) s početkom u 17h održat će se dvije odvojene slikarske radionice Art studio Kantunić pod vodstvom Giovanne Kličan, a besplatne prijave su dostupne na linkovima: https://forms.fillout.com/t/esQ8VfPFD3us (ponedjeljak) & https://forms.fillout.com/t/58Bc9iLw2Rus (utorak).

Radionica “Bonton za male dame i gospare od Raguse”
2026-02-27 18:00 - 19:30
Radionica Kolarin Kazališna Družina Dubrovnik “Bonton za male dame i gospare od Raguse” održat će se u petak 27. veljače s početkom u 18h u prostora Centra u TUP-u na adresi Andrije Hebranga 95 (poviše Love bara) u trajanju od 90 minuta s malom pauzom. Primjenjeno je dobi od 10 do 12 godina, a voditelji su Ivan Boban i Leo Mrkić.

Program se održava u sklopu 20. obljetnice titule ‘Grad Dubrovnik – prijatelj djece’, a prijave su odmah dostupne na linku: https://forms.fillout.com/t/tyfUmRATMDus

Grad Dubrovnik

Izložba „Fragmenti juga“
2026-02-23 18:00 - 20:00
U organizaciji Dubrovačke udruge likovnih umjetnika (DULU) i TUP-d.d., u ponedjeljak 23. veljače 2026., najavljujemo otvorenje izložbe „Fragmenti juga“. Izložba će biti otvorena u Galeriji TUP s početkom u 18 sati. Djela su nastala uglavnom tijekom 2026. u tehnikama akrila, ulja, emaila na platnu ili kombiniranoj tehnici. Izložba je otvorena do 1. travnja 2026.

Ovo je druga izložba Dubrovačke udruge likovnih umjetnika tijekom 2026., i okuplja 16 članova: Anto Violić, Dragica Maca Lučić, Dubravka Rathman, Franica Čebirić, Ivan Biško, Karja Tolja, Luce Đuraš, Marijan Fragić, Marijana Hure, Mišo Baričević, Nedjeljka Nene Gligor, Pero Skvrce, Robert Kralj, Tomislav Kralj, Valter Kožul i Vedran Grabovac.

Slikarska radionica: maškare
2026-02-12 18:00 - 19:00
Četvrtak, 12. veljače od 18h pozivamo također djecu od 6 do 12 godina na slikarsku radionicu Art studio Kantunić posvećenu maškarama i omiljenim karnevalskim likovima! Voditeljica je Giovanna Kličan, a obvezne prijave su dostupne na linku: https://forms.fillout.com/t/bSZNLxvafhus

Grad Dubrovnik

Radionica izrade maski "Papir, boje & mašta"
2026-02-11 17:00 - 18:00
Dubrovački karnevo 2026. sve je bliže, a ususret prvim aktivnostima na Stradunu i drugim lokacijama, tjedan obilježavamo nizom kreativnih druženja u Centru kako bi se mali i veliki pripremili za maškare!
🎭🧚Društvo Naša djeca Dubrovnik u srijedu 11. veljače od 17h do 18h će održati radionicu izrade maski “Papir, boje & mašta” u prostorima Centra u TUP-u (poviše Love Bara). Prijave su otvorene na linku: https://forms.fillout.com/t/pou4tCsASAus

Radionica Moja jedinstvena maska
2026-02-09 17:00 - 18:00
Ponedjeljak, 9. veljače od 17h pozivamo djecu od 5 do 8 godina da dođu izraditi vlastitu jedinstvenu masku uz stručno i pažljivo vođenje Monike Lolić Pustić iz Ars Linguma u opuštenoj i poticajnoj atmosferi! Obvezne prijave su dostupne na linku: https://forms.fillout.com/t/367FS99rqNus

Izložba fotografija "Where The Shadows Have No Name"
2026-02-06 18:00 - 19:00
U petak, 6. veljače s početkom u 18 sati u Galeriji ART UP u kompleksu TUP-a u Gružu otvorit će se izložba fotografija autora Vedrana Jerinića pod nazivom “Where The Shadows Have No Name”. Izložbu zajednički organiziraju UTD Ragusa i Centar za djecu, mlade i obitelj Dubrovnik, a dijelom je ciklusa koji je započeo još tijekom prošle godine s ciljem oživljavanja TUP-a kroz novi galerijski prostor koji je posvećen suvremenim autorima.
